**ПРИЛОЖЕНИЕ №1 КЪМ ДОКУМЕНТАЦИЯТА ЗА ОБЩЕСТВЕНАТА ПОРЪЧКА**

**ТЕХНИЧЕСКА СПЕЦИФИКАЦИЯ**

**за изпълнение на обществена поръчка с предмет**

**“Изпълнение на строителни и монтажни работи за обект** **“Обновяване на 20 детски площадки на територията на гр. Русе”**

1. ***Местонахождение на обекта***

Поръчката третира обновяване на 20 бр. съществуващи детски площадки на територията на Община Русе, както следва:

**Централна градска част**

1. Детска площадка северно от бл. „Аксаков” за деца от 3 до 12 г.
2. Детска площадка източно от бл. „Калофер” за деца до 3 г.
3. Детска площадка между бл. „Дебелянов” - бл. „Некрасов” - от 3 до 12 г.
4. Детска площадка западно от бл. „Варна” за деца до от 3 до 12 г.
5. Детска площадка западно от бл. „Ленин 3-2” за деца до 3 г.
6. Детска площадка западно от бл. „Димитър Полянов“

**жк „Възраждане”**

1. Детска площадка южно от бл. „Шипка” за деца до 3 г.
2. Детска площадка западно от бл. „Тодор Койнов” за деца от 3 до 12 г.
3. Детска площадка източно от бл. „Балчик”, комбинирана за деца до 12 г.
4. Детска площадка източно от бл. „Комета” за деца от 3 до 12 г.
5. Детска площадка западно от бл. „Стрела” за деца до 3 г.
6. Детска площадка западно от бл. „Бистрица” за деца от 3 до 12 г.
7. Детска площадка северно от бл. „Орфей”, комбинирана за деца до 12 г.

**жк „Здравец”**

1. Детска площадка западно от бл. „Терешкова” за деца от 3 до 12 г
2. Детска площадка източно от бл. „Биковски” за деца до 3 г.
3. Детска площадка западно от бл. „Марица” ул. „Петрохан“ - от 3 до 12 г.

**жк „Изток”**

1. Детска площадка западно от бл. „Прага”, комбинирана за деца до 12 г.

**жк „Дружба 1”**

1. Детска площадка южно от бл. 6, комбинирана за деца до 12 г.

**жк „Дружба 3”**

1. Детска площадка южно от бл. 53 за деца до 3 г.
2. Детска площадка южно от бл. 11, комбинирана за деца до 12 г.
3. ***Информация за съществуващото състояние на обекта***

Площадките са разположени в различни райони на града. Състоянието им не отговаря в пълна степен на изискванията за безопасни условия на игра на Наредба №1/12.01.2009 г. на МРРБ. Съществуващите детски съоръжения са стари, частично деформирани, без съвременен дизайн. Елементите на площадките не създават условия за разнообразни игрови занимания. Настилките са преобладаващо асфалтови и бетонни, а на част от площадките липсват настилки. Състоянието им е влошено, като неравностите по повърхността им са предпоставка за наранявания при игра. Част от съоръженията са монтирани на земен терен. Липсват ограждания на площадките съгласно изискванията в наредбата. Парковата мебел е недостатъчна, в по-голямата си част е деформирана. Част от тях не са осветени.

1. ***Описание на предмета на поръчката***

В изпълнение на възлагането по настоящата обществена поръчка, определеният Изпълнител, следва да извърши изпълнение на строително-монтажни работи, включващи комплекс от планирани и икономически ефективни дейности за обект **“Обновяване на 20 детски площадки на територията на гр. Русе ”,** по описания по – горе списък.

В предметния обхват на възлагане в настоящата обществена поръчка са включени дейностите:

**Дейност**: Извършване на строителните дейности на обекта, съобразно проекта, издаденото разрешение за строеж и действащите към момента нормативни изисквания.

За обновяване на всяка една от съществуващите 20 детски площадки от Община Русе са възложени и съответно приети технически инвестиционни проекти с обхват и съдържание, съгласно изискванията на Наредба №4 за обхват и съдържание на инвестиционните проекти. За площадките на които липсва осветление е изготвена част „Ел“, с която е дадено проектно решение за изграждането на такова. В момента Община Русе е в процедура на съгласуване на инвестиционните проекти, като предстои издаване на разрешение за строеж на всяка една от тях по отделно.

В Техническото си предложение за изпълнение на поръчката участника да приложи конкретни детски съоръжения, паркова мебел и ограда за всяка една площадка поотделно, като детските съоръжения се съобразят с предвидените ориентировъчни техническите параметри на съоръженията за осигуряване на необходимата зона за безопасност около всяко съоръжение.

В тази връзка от определения Изпълнител следва да бъдат осигурени необходимите човешки и технически ресурс (технически персонал и изпълнителски състав; техника, механизация, съоръжения и материали) за изпълнението на строителните дейности, както и отстраняване на всички неподходящи материали, почистване на обектите и всички свързани с това предвидими и непредвидими работи за приключване на работата.

***Обхват на дейностите, предмет на възлагане:***

***Дейност:*** Изпълнение на строително-монтажни работи по реализацията на инвестиционния проект, съобразно издаденото разрешение за строеж и изготвения инвестиционен проект в т.ч. и КСС, за всека една от детските площадки описани по-горе.

За обновяване на всяка една от съществуващите 20 детски площадки от Община Русе са възложени и съответно приети технически инвестиционни проекти с обхват и съдържание, съгласно изискванията на Наредба №4 за обхват и съдържание на инвестиционните проекти. За площадките на които липсва осветление е изготвена част „Ел“, с която е дадено проектно решение за изграждането на такова. В момента Община Русе е в процедура на съгласуване на инвестиционните проекти, като предстои издаване на разрешение за строеж на всяка една от тях по отделно.

Изпълнението на техническата спецификация за строителство се базира на видовете СМР, определени с инвестиционния проект за конкретния строеж и основаващи се на проектните технически решения на проектанта.

Техническата спецификация за строителство трябва да определя рамката за изпълнение на основни видове дейности.

След влизане в сила на Разрешението за строеж, Изпълнителят започва строителството, съобразно изискванията на документацията за обществената поръчка, предоставената от него оферта, с която е избран за изпълнител, договора за изпълнение и нормативните изисквания.

**Обекта/тите на строителна интервенция от обхвата на общия обем дейности, подлежащи на изпълнение, е:**

- V-та (пета) категория, по смисъла на чл.137, ал.1, т.5, буква „а” от ЗУТ;

- I - ва (първа) група строежи, съгласно чл.5, ал.6, т.1.5.1. от Правилника за реда за вписване и водене на централния професионален регистър на строителя (ПРВВЦПРС).

Участникът следва да предвиди в офертата средства за стойност за строителство. Съгласно изискванията на ЗУТ, Възложителя след като съгласува проекта го внася в деловодството на общината за издаване на разрешение за строеж.

 Категорията на обекта не изисква строителен надзор, като съгласно действащото законодателство задълженията по съставяне, подписване, съхранение и други подобни дейности, на актовете и протоколите, който се съставят по време на строителството е ангажимент на техническия ръководител на съответния строеж.

 По време изпълнение на строителството, изпълнителят е длъжен да спазва всички нормативни изисквания, указания и предписания от компетентните за това лица, проекта и КСС, а именно:

След влизане в сила на разрешението за строеж, изпълнителят започва строителството, съобразно изискванията на документацията за обществената поръчка, предоставената от него оферта, с която е избран за изпълнител, договора за изпълнение и нормативните изисквания.

Строителните дейности, **за** **всяка една от детските площадки по отделно,** предмет на поръчката се свеждат до следните основни дейности, в това число:

* временно строителство;
* демонтажни работи;
* доставка на необходимите материали и оборудване;
* строително – монтажни работи;
* изработване на изпълнителна и екзекутивна документации;
* геодезическо заснемане на кадастрални данни на изградения обект и получаване на удостоверение по чл. 52, ал. 5 от ЗКИР;
* всички дейности по приемане на обекта с Протокол обр. 16 и получаване на разрешение на ползване и/или удостоверение за въвеждане в експлоатация;
* доклад от лицензиран орган за контрол по чл. 63 съгласно изискванията на Наредба № 1/12.01.2009 г. на МРРБ за условията и реда за устройство и безопасност на площадките за игра;
* технически паспорт за площадката по Наредба № 5 за техническите паспорти на строежите;
* дейности по време на периода за съобщаване на дефекти и гаранционен период на строително – монтажните работи съгласно българското законодателство.

Изпълнението на горе посочените СМР, трябва да отговаря на следните изисквания:

* ***Общи изисквания по ЗУТ.*** ***Строително-технически норми и правила. Общи изисквания към строежите и изисквания към строителните продукти в областта на строителството***

Изпълнението на СМР за възстановяване на техническата инфраструктура се извършва в съответствие с част трета „Строителство” от ЗУТ и започва след издаване на разрешение за строеж от компетентните органи.

Разрешение за строеж се издава от съответната общинска администрация и при представяне на техническа документация с оценено съответствие.

Участниците в строителството и взаимоотношенията между тях по проекта са определени от изискванията на раздел втори, част трета от ЗУТ и от указанията, дадени в тези указания за изпълнение.

Строителят (физическо или юридическо лице, притежаващо съответната компетентност) изпълнява СМР в съответствие с издадените строителни книжа, условията на договора и изискванията на чл. 163 и чл. 163а от ЗУТ.

Във връзка с точното спазване на инвестиционните проекти при изпълнението на СМР изпълнителя посредством отделни правоспособни лица, автори на приложимата проектна документация по части, ще осъществява авторски надзор съобразно изискванията на чл. 162 от ЗУТ и договора за изпълнение. С осъществяването на надзор от проектантите - автори на отделни части на технически проект, се гарантира точното изпълнение на проекта, спазването на архитектурните, технологичните и строителните правила и норми, както и подготовката на проектната документация за въвеждане на обекта в експлоатация.

Обстоятелствата, свързани със започване, изпълнение и въвеждане в експлоатация (приемане) на СМР, ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството.

* ***Строително-технически норми и правила. Общи изисквания към строежите***

Националното законодателство в областта на изграждане и поддържане на детски площадки и съоръжения, както и площадки за игра, в т.ч. Наредба № 1/12. 01.2009 г. на МРРБ за условията и реда за устройство и безопасност на площадките за игра и други относими към обекта.

Техническото изпълнение на строителството трябва да бъде изпълнено в съответствие с изискванията на българската нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.

* Общи изисквания към строежите и изисквания към строителните продукти и материали за трайно влагане в строежите
* Съгласно Наредбата за съществените изисквания към строежите и оценяване съответствието на строителните продукти, основните изисквания към строежите по чл. 169, ал. 1 ЗУТ са изискванията, при изпълнението на които се постига осигуряване на безопасността и здравето на хората, безопасността на домашните животни и опазването на околната среда и имуществото и които се отнасят до предвидими въздействия.

С отчитане на горните нормативни изисквания, всички строителни продукти и материали, които се влагат при изпълнението на СМР, трябва да имат оценено съответствие съгласно горепосочената наредба.

Строежът трябва да бъде изпълнен по такъв начин, че да не представлява заплаха за хигиената или здравето на населението и за опазването на околната среда при:

* отделяне на отровни газове;
* наличие на опасни частици или газове във въздуха;
* излъчване на опасна радиация;
* замърсяване или отравяне на водата или почвата;
* неправилно отвеждане на отпадъчни води, дим, твърди или течни отпадъци;
* наличие на влага в части от строежа или по повърхности във вътрешността на строежа.

Проектните документации предвиждат само габарита, разполагането, функцията и височината на падане за отделните съоръжения. Конкретните реални модели на производителя да се съобразят с тези характеристики и дизайнът им да отговаря на основните изисквания за безопасност съгласно действащите към момента стандарти – БДС EN 1176 за детските съоръжения (приложение № 7 към чл. 56 от наредбата) и БДС EN 1177 за ударопоглъщащата настилка (чл. 59 от наредбата).

Да се изпълнят изискванията на чл. 57 от наредбата, като се дадат инструкции от производителя за разполагането, монтирането, поддържането и контрола на съответното детско съоръжение и ударопоглъщащата настилка. Монтирането на отделните детски съоръжения и паркова мебел да се извърши съгласно приложени от производителя конструктивни становища от лицензиран проектант конструктор с ППП с определен начина на закрепване на съоръженията към терена. Закрепването да се съобрази с принципните предвиждания на проектната документация за отделните видове основи за полагане на ударопоглъщащата настилката за всяка една площадка и в съответствие на чл. 18, ал. 4 от наредбата.

Парковите елементи следва да бъдат придружени от сертификати за използваните материали.

* ***Изисквания към доставка на материалите:***

Всяка доставка на строителната площадката и/или в складовете на Изпълнителя на строителни продукти, които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език.

На строежа следва да бъдат доставени само строителни продукти, които притежават съответните технически характеристики за влагане, съответстващи на техническите правила, норми и нормативи, определени със съответните нормативни актове за проектиране и строителство.

Всяка доставка се контролира от Възложителя и съответните лица за контрол.

Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя.

В строежите трябва да бъдат вложени материали, определени в проектите, отговарящи на изискванията в българските и/или европейските стандарти.

Да се приложат за всяка площадка поотделно необходимите документи посочени в техническите условия към заданието удостоверяващи съответствието на елементите на площадката с изискванията на Наредба №1/10.03.93 г. на МРРБ.

Изпълнителят предварително трябва да съгласува с Възложителя всички влагани в строителството материали и др. подобни. Всяка промяна в одобрения проект да бъде съгласувана и приета от Възложителя.

Редът за прилагане на техническите спецификации на строителните продукти е в съответствие с Регламент № 305, чл. 5, ал. 2 и 3 от ЗТИП и Наредбата за съществените изисквания към строежите и оценяване на съответствието на строителните продукти. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са:

1) *декларация за експлоатационни показатели* съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ ;

2) *декларация за характеристиките на строителния продукт*, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“;

3)*декларация за съответствие с изискванията на инвестиционния проект*, когато строителните продукти са произведени индивидуално или по заявка, не чрез серийно производство, за влагане в един единствен строеж.

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

Всяка доставка се контролира от консултантът, упражняващ строителен надзор на строежа.

* ***Други изисквания***

Демонтираните при извършване на ремонтните работи стари детски съоръжения да се предоставят на Общината с приемо- предавателен протокол на определено от Общината място. Неравности по терена след демонтажа на съоръженията следва да се отстранят.

Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на строежа.

Изпълнителят точно и надлежно трябва да изпълни договорените работи според одобрения от Възложителя инвестиционен проект и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият да ги отстранява за своя сметка до задоволяване исканията на възложителя и до приемане на работите от негова страна и от съответните държавни институции.

Изпълнителят трябва да осигури и съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя.

* ***Изисквания относно осигуряване на безопасни и здравословни условия на труд. План за безопасност и здраве.***

По време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.

Изпълнителят е длъжен да спазва одобрения от Възложителя и компетентните органи План за безопасност и здраве за строежа. Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

* ***Изисквания относно опазване на околната среда.***

При изпълнение на строителните и монтажните работи Изпълнителят трябва да ограничи своите действия в рамките само на строителната площадка.

След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.

* ***Системи за проверка и контрол на работите в процеса на тяхното изпълнение.***

Възложителят и/или Консултантът може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

* ***Контрол на качеството; Проверки и изпитвания.***

Изпълнителят е длъжен да осигури контрол на качеството на влаганите материали и контрол при изпълнение на СРР и СМР, чрез внедрените в добрата практика методи.

Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта.

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение и да бъде осъществяван съобразно предложените от Изпълнителя в Техническото му предложение от офертата Методи и организация на текущ контрол.

***Текущ контрол по време на строителния процес***

Осъществява се от:

* Техническите експерти на общината в качеството й на Възложител и инвеститорски контрол ще осъществяват контрол по изпълнение на договорите и проверки на място.

Постоянният контрол върху изпълнението на СМР по време на целия строителен процес от откриване на строителната площадка до предаване на обекта за експлоатация ще се осъществява относно:

* съответствие на изпълняваните на обекта работи по вид и количество с одобрените строителни книжа и КСС;
* съответствие на влаганите на обекта строителни продукти с предвидените в проектосметната документация към договора – техническа спецификация, КСС, оферта на изпълнителя и др.;
* съответствие с представените от изпълнителя и приетите от възложителя като неразделна част от договора за изпълнение на СМР линейни календарни планове.

*Забележка:**За посочени в Техническата спецификация и/или в други документи от заданието/проектите конкретен стандарт, спецификация, техническа оценка, техническо одобрение, технически еталон, специфичен процес или метод на производство, конкретен модел, източник, специфичен процес, който характеризира продукта или услугата, търговска марка, патент, тип, конкретен произход или производство, да се чете „или еквивалент“.*